ΓΡΑΠΤΗ ΕΡΩΤΗΣΗ E-1765/00

υποβολή: Karl von Wogau (PPE-DE) προς την Επιτροπή

(31 Μαΐου 2000)

Θέμα: Διάθεση της επιδότησης που παρακρατείται από τους καπνοκαλλιεργητές με σκοπό την έρευνα

Γνωρίζει η Επιτροπή ότι από 1999 δύο τοις εκατό (1993-1998: ένα τοις εκατό) της επιδότησης για τις φυτοκαλλιέργειες που χορηγείται στους καπνοκαλλιεργητές παρακρατείται με σκοπό την έρευνα;

Πως θα διατεθούν οι εν λόγω πόροι;

Προβλέπεται ότι οι πόροι διατίθενται για ερευνητικούς σκοπούς στο πλαίσιο της καπνοκαλλιέργειας στην Ευρώπη. Ηπηρεσία φυτοκαλλιεργειών της Βάδης στο Forchheim συμμετέχει στα εν λόγω ερευνητικά προγράμματα. Για ερευνητικές συμβάσεις από τα έτη 1997-1999 εκκρεμούν ακόμη 300 000 γερμανικά μάρκα. Το εν λόγω ίδρυμα έχει ουσιώδη σημασία για την καπνοκαλλιέργεια στη Γερμανία.

Πέραν των ανωτέρω δενπήρξε σχεδόν καν ένα καινούργιο πρόγραμμα στον εν λόγω τομέα κατά τα προηγούμενα τρία έτη. Εκ τούτου προκύπτει το ερώτημα πώς θα διατεθούν τα συσσωρευμένα αποθεματικά και τα μελλοντικά έσοδα.

Απάντηση του κ. Fischler εξ ονόματος της Επιτροπής

(11 Ιουλίου 2000)

Μετά την τροποποίηση του άρθρου 13 του κανονισμού (ΕΟΚ) αριθ. 2075/92 του Συμβουλίου, της 30ης Ιουνίου 1992, για την κοινή οργάνωση αγοράς του ακατέργαστου καπνού(1), με τον οποίο συστήνεται το κοινοτικό ταμείο καπνού, με τον κανονισμό (ΕΟΚ) αριθ. 1636/98 του Συμβουλίου, της 20ης Ιουλίου 1998(2), οι στόχοι αυτού του ταμείου διευρύνθηκαν και η κράτησηπέρ αυτού διπλασιάστηκε και έφθασε σε 2 % της πριμοδότησης που πρέπει να καταβάλλεται στους καπνοκαλλιεργητές για κάθε συγκομιδή, το οποίο αντιπροσωπεύει σήμερα ποσό της τάξης των 19 εκατ. ευρώ. Η Επιτροπή συνέταξε ένα νέο κανονισμό(3) εφαρμογής γιάυτό το ταμείο ο οποίος αντικαθιστά τον παλαιό.

Στην πράξη, η Επιτροπή προβλέπει δράσεις οι οποίες χρηματοδοτούνται σε μία ad hoc γραμμή που καλείται Κοινοτικό ταμείο έρευνας και ενημέρωσης (B1-175). Οι πιστώσεις αυτής της γραμμής αντιστοιχούν στην εκτίμηση των πραγματικών δαπανών που πραγματοποιούνται κατά το συγκεκριμένο έτος του προϋπολογισμού.

Από το 1997, το ταμείο δεν χρηματοδότησε νέα προγράμματα, αλλά οι διαθέσιμες πιστώσεις επέτρεψαν να χρηματοδοτηθούν τα τρέχοντα προγράμματα, τα οποία επελέγησαν μετά από δύο προσκλήσειςποβολής προτάσεων, το 1994 και το 1996. Αυτά τα πολυετή έργα χρηματοδοτήθηκαν πράγματι με ετήσιες δόσεις. Η Επιτροπή προβλέπει να ξεκινήσει νέα προγράμματα κατά τους επόμενους μήνες.

Για να απορροφηθεί η συσσωρευθείσα καθυστέρηση, η Επιτροπή ανέλαβε, μεταξύ Δεκεμβρίου 1999 και Απριλίου 2000, 5,2 εκατ. ευρώ που προορίζονται για την εκκαθάριση της χρηματοδοτικής κατάστασης 1997-1998, καθώς και για τις προκαταβολές 2000. Μία ανάληψηποχρεώσεων 0,5 εκατ. ευρώ προβλέπεται από σήμερα μέχρι τα τέλη του 2000 για να εκκαθαριστούν οι φάσεις 1999. Προς το παρόν, έχει καταβληθεί 1 εκατ. ευρώ στο πλαίσιο των προκαταβολών 2000. Η Επιτροπή θα ξεκινήσει μία σειρά επιτόπιων ελέγχων, τον Ιούλιο 2000, για να πραγματοποιήσει, σύμφωνα με το άρθρο 21 του παραρτήματος II, τις καταβολές των οφειλομένωνπολοίπων. Δεδομένου ότι η γεωπονικήπηρεσία του Forchheim (Βάδη) συμμετέχει σε τρία έργα, τα οφειλόμενα ποσά θα της καταβληθούν, μέσω των συντονιστών, όταν ολοκληρωθούν οι επιτόπιοι έλεγχοι των σχετικών προγραμμάτων.

(1) ΕΕ L 215 της 30.7.1992.

(2) ΕΕ L 210 της 28.7.1998.

(3) Δεν έχει δημοσιευθεί ακόμη.